ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ہندوستان اور نیپال نے زرعی تعاون کے لیے جلد ہی نئے مفاہمت نامے کو حتمی شکل دینے پر اتفاق کیا
نیپال کے وزیر زراعت جناب یادو نے نئی دہلی میں جناب نریندر سنگھ تومر کے ساتھ بات چیت کی
ہندوستان کے دورے پرآئے ہوئے نیپال کے وزیر برائے زراعت اور مویشیوں کی ترقی جناب مہندرارائے یادو نے آج زراعت اورکسانوں کی بہبود کے مرکزی وزیر جناب نریندرسنگھ تومر کے ساتھ ملاقات کی۔ اس ملاقات کے دوران جناب تومر نے ہندوستان کی طرف سے نیپال کےلئے ہر طرح کا تعاون کئے جانے کی یقین دہانی کرائی۔ اس کے علاوہ دونوں ممالک نے زراعت کے شعبے میں تعاون کے لئے ایک نئے مفاہمت نامے  کو تیز رفتاری کے ساتھ حتمی شکل دینے پر اتفاق ظاہر کیا تاکہ بہت سے دوطرفہ زرعی معاملات پر تیز رفتار پیش رفت کی جاسکے۔
دوطرفہ میٹنگ میں نیپالی وفد کا استقبال کرتے ہوئے جناب تومر نے کہا کہ ہندوستان اورنیپال کے درمیان بہت نزدیکی اور دوستانہ رشتے قائم ہیں ، جن کااظہار دونوں ملکوں کے درمیان عہد قدیم سے تاریخی اور ثقافتی رشتوں ، کھلی سرحدوں اور عوام سے عوام کے درمیان تعلقات سے ہوتا ہے ۔ جناب تومر نے نیپال کے ساتھ تمام شعبوں میں ، جس میں زراعت کا شعبہ بھی شامل ہے، تعاون کو مضبوط کرنے کے حوالے سے گفتگو کی اور بتایا کہ ہندوستان میں زراعت اور اس سے وابستہ دیگر شعبہ جات میں تحقیق اور ترقی کے میدان میں بہت بڑی پیش رفت کی ہے ۔ جناب تومر نے کہا کہ نیپال ضرورت پڑنے پر ہندوستان کے زراعتی نظام سے کافی کچھ سیکھ سکتا ہے ۔
نیپال کے وزیر نے جناب تومر کاشکریہ ادا کیا اور دونوں ممالک کے درمیان پروقار اور دوستانہ رشتوں کی برقراری پر زور دیا۔ انہوں نے وزیر زراعت جناب تومر سے درخواست کی کہ ان کا ملک زرعی ٹکنالوجی، مرہ بھینسوں کی افزائش نسل، سرحدی مقامات پر قرنطینہ کے مسائل کے حل کرنے اور جانوروں کو لگائے جانے والے ٹیکوں کی فراہمی میں تعاون کو وسعت دے۔ جناب تومر نے نیپالی وفد کو ان کی طرف سے بیان کئے گئے معاملات کے جلد سے جلد نپٹارے کے حوالے سے یقین دلایا ۔ ہندوستان کا دورہ کرنے کے لئےنیپالی وزیر اور دیگر مندوبین کاشکریہ ادا کرتے ہوئے جناب تومر نے زرعی ترقی کے لئے بین الاقوامی فنڈ  کے عہدہ ٔ صدارت کے لئے ہندوستان کی امیدواری کے لئے نیپال کی حمایت کی درخواست کی۔
زراعت اور کاشتکاروں کی فلاح و بہبود کی وزارت
زیادہ سے زیادہ قیمت میں اضافہ
نئیدہلی 18مارچ 2020۔ زراعت اورکسانوںکی بہبود کے مرکزی وزیر جناب نریندر سنگھ تومر نے آج لو ک سبھا میں ایک تحریر ی جواب میں بتایا کہ مرکزی حکومت نے 20-2019 کی خریف اور ربیع فصلوں کے لئے کم سے کم امدادی قیمت  میں اضافہ کیا ہے ۔ا ن فصلوںمیں دھان ،گیہوں ،دالیں اورتلہن بھی شامل ہیں۔یہ قیمتیں پیداوار کی لاگت کی ڈیڑھ گنا لاگت پر طے کی گئی ہیں۔جیسا کہ مرکزی بجٹ 19-2018 میں اعلان کیا گیا تھا۔
حکومت نے 22 لازمی فصلوں کی زیادہ سے زیادہ امدادی قیمت مقرر کی ہے ،جس میں گیہوں ،دالیں اور تلہن شامل ہیں۔یہ ایم ایس پی زرعی لاگتوںاور قیمتوںسے متعلق کمیشن کی سفارشات کی بنیاد پر مقر ر کی گئی ہیں۔یہ قیمتیں ریاستی سرکار وں اور مرکزی وزارتوں / متعلقہ محکموں کے نظریات اور دیگر متعلقہ عناصر پر غٰوروخوض کرتے ہوئے مقرر کی گئی ہیں اس کے علاوہ توہر اور بغیر چھلکے والے ناریل کے لئے ایم ایس پی بھی تل اور سرسوں اور ناریل کی بالترتیب ایم ایس پی کی بنیاد پر مقرر کی گئی ہیں۔
ایم ایس پی کی سفارش کرتے ہوئے سی اے سی پی مختلف عناصر پر غور کرتی ہے ، جن میں پیداوار کی لاگت گھریلو اور عالمی منڈیوں میں مختلف فصلوں کی مانگ اور سپلائی کی مجموعی صورتحال ، گھریلو اور بین الاقوامی قیمتیں ،فصلوں کے مابین قیمتوں کے فرق ، زرعی اور غیر زرعی شعبے کے درمیان تجارت کی شرطوں ، بقیہ معیشت پر قیمتوں سے متعلق پالیسی کے امکانی اثرات ،زمین اور پانی کے معقول استعمال اور دیگر پیداواری ذرائع اور پیداوار کی قیمت پر کم سے کم 50فیصدمنافع شامل ہے ۔ ایم ایس پی کی سفارش کرنے سے پہلے کسانوںاور ان کی ایسوسی ایشن کے نظریات پر بھی سی اے سی پی غوروخوض کرتی ہے۔
حکومت ایم ایس پی میں اضافے کے مختلف پہلوؤں کے بارے میں ریاستی سرکار سے مشورے حاصل کرتی ہے ۔سی اے سی پی، زیادہ سے زیادہ امدادی قیمت کی سفارش کرنے سے پہلے مختلف متعلقہ فریقوں سے مشورے حاصل کرتی ہے ، جن میں ریاستی سرکاریں بھی شامل ہیں۔ ڈاکٹر ایم ایس سوامی ناتھن کی قیادت میں کسانوں کے قومی کمیشن  نے سفارش کی تھی کہ زیادہ سے زیادہ امدادی قیمت پیداوار کی اوسط لاگت سے کم سے کم 50فیصد زیادہ ہونی چاہئے ۔19-2018 کے مرکزی بجٹ میں ایم ایس پی کی سطح ، پیداوار کی لاگت سے ڈیڑھ گنا زیادہ رکھنے کے اصول کا اعلان کیا تھا۔اس کے مطابق ہی حکومت نے خریف ،ربیع اوردیگر تجارتی فصلوں کے لئے ایم ایس پی میں اضافہ کیا ہے ۔
م ن ۔اس۔رم
U-1298
(Visitor Counter : 110
عملے، عوامی شکایات اور پنشن کی وزارت
پنشن اور پنشن یافتگان کی بہبود کے محکمے کی ٹیم چہرے کی تصدیق کرنے کی تکنیک کے ذریعے ڈیجیٹل لائف سرٹیفکیٹ کو بڑھاوا دینے کے لئے ممبئی کے نزدیک واقع امبرناتھ کا دورہ کرے گی
عملے، عوامی شکایات اور پنشن کے تحت محکمہ پنشن اور پنشن یافتگان کی بہبود کے محکمے نے مرکزی سرکار کے پنشن یافتگان کے لئے ڈیجیٹل لائف سرٹیفکیٹ کو فروغ دینے کو لے کر ایک ملک گیرمہم شروع کی ہے۔ اس سے قبل نومبر 2021 میں مرکزی وزیر مملکت ڈاکٹر جتندر سنگھ نے کسی بھی اینڈرائیڈ موبائل فون کے توسط سے لائف سرٹیفکیٹ جمع کرنے کی بڑی پہل –چہرہ تصدیق نامہ تکنیک کو شروع کیا تھا۔اب محکمہ ڈیجیٹل موڈ کے توسط سے لائف سرٹیفکیٹ کو فروغ دینے ا ور چہرے کی تصدیق کی تکنیک کو مقبول بنانے کے لئے ایک خصوصی ملک گیر مہم شروع کررہا ہے۔ تمام رجسٹرڈ پنشن یافتگان ایسوسی ایشنز، پنشن تقسیم کار بینکوں، حکومت ہند کی وزارتوں اور سی جی ایچ ایس فلاحی مراکز کو ہدایت کی گئی ہے کہ وہ پنشن یافتگان کے’زندگی جینے کی آسانی‘کو لے کر خصوصی کیمپ منعقد کرکے لائف سرٹیفکیٹ جمع کرنے کے لئے ڈیجیٹل لائف سرٹیفکیٹ ؍چہرہ تصدیق کرنے کی تکنیک کو بڑھاوا دیں۔
اس سلسلے میں محکمے کے تحت مرکزی سرکار کی ٹیم آئندہ بدھکو مہاراشٹر کے امبر ناتھ کا دورہ کرے گی۔ اس دوران مرکزی سرکار کے پنشن یافتگان کے لئے اس مہم کا انعقاد امبر ناتھ شاخ میں کیا جائے گا۔ اس میں تمام پنشن یافتگان ڈیجیٹل توسط سے اپنے زندہ ہونے کے سرٹیفکیٹ کو جمع کرنے کے لئے اس سینٹر پر جاسکتے ہیں۔
یکم اکتوبر 2022 تک کل 29لاکھ 29986 ڈیجیٹل لائف سرٹیفکیٹ جاری کئے گئے ہیں۔ اس میں سے کل 1لاکھ 52ہزار 172 پنشن یافتگان نے چہرے کی تصدیق کے لئے ڈیجیٹل لائف سرٹیفکیٹ کا متبادل منتخب کیا ہے۔ مرکزی سرکار کے 11لاکھ 95ہزار 594 پنشن یافتگان نے ڈی ایل سی کو اپنایا ہے۔ ان میں سے مرکزی سرکار کے 96099پنشن یافتگان نے چہرہ تصدیق نامے کے ذریعے ڈی ایل سی کا متبادل چنا ہے۔
اس سے پہلے لائف سرٹیفکیٹ کو ہارڈ کاپی میں جمع کرنا پڑتا تھا، جس کے لئے بزرگ پنشن یافتگان کو بینکوں کے باہر گھنٹوں انتظار کرنا پڑتا تھا۔ اب گھر میں بھی آسانی سے ایک بٹن کلک کرنے پر لائف سرٹیفکیٹ جمع کرنا ممکن ہوگیا ہے۔موبائل فون کے توسط سے چہرہ کے تصدیق کے ذریعے لائف سرٹیفکیٹ جمع کرنے کے عمل میں پہلی بار آدھار نمبر، اوٹی پی کے لئے موبائل نمبر ، پی پی او نمبر اور بینک ؍ڈاک گھر میں کھاتہ نمبر کے بارے میں تفصیل ضروری ہے۔ یہ سہولت ریاستی سرکار کے ملازمین اور ریاستی ٹریزری دفتر کی شکل میں ریاستی حکومتوں کے ملازمین اور متعلقہ اتھارٹی کے لئے بھی دستیاب ہے۔
اس کے لئے محکمے نے تمام پنشن یافتگان سے سرکاری یوٹیوب چینل –ڈی او پی پی ڈبلیو-انڈیا آفیسل پر جانے کی درخواست کی ہے۔ یہاں چہرہ تصدیق کرنے کی تکنیک کے توسط سے لائف سرٹیفکیٹ جمع کرنے کے عمل کو آسان زبان میں سمجھاتے ہوئے دو ویڈیو اَپ لوڈ کئے گئے ہیں۔ ڈی او پی پی ڈبلیو نے تمام پنشن یافتگان سے ڈیجیٹل ذرائع سے اپنا لائف سرٹیفکیٹ جمع کرنے کے لئے سویدھا کیندر جانے کی درخواست کی ہے۔
کوئلے کی وزارت
2022-23 کی پہلی سہ ماہی کے دوران کیپٹیو اور کمرشل کوئلہ بلاکس کی پیداوار 79 فیصد بڑھ کر 27.7 ملین ٹن ہو گئی
گزشتہ سال نیلام کی گئی دو کانوں 1.57 ملین ٹن کوئلہ کی پیداوار ہوئی
12 نئی کانوں میں اس سال پیداوار شروع کرنے کا امکان ہے
نئی دہلی،7 جولائی 2022/
مالی سال 23-2022 کی پہلی سہ ماہی کے دوران وزارت کوئلہ کے ایڈیشنل سیکرٹری اور نامزد اتھارٹی نے 6 جولائی 2022 کو پروجیکٹ کے حامیوں کی موجودگی میں کوئلے کے بلاکس سے پیداوار کا جائزہ لیا۔ پہلی سہ ماہی کے دوران حاصل کی گئی کوئلے کی پیداوار 27.7 ملین ٹن ہے جو کہ مالی سال 2021-22 کی اسی مدت کے دوران پیدا ہونے والے 15.5 ملین ٹن کوئلے سے 79 فیصد زیادہ ہے۔
وزارت نے اتنی زیادہ ترقی حاصل کرنے میں کوئلے کے بلاکس مختص کرنے والوں کی کوششوں کو سراہا اور امید ظاہر کی کہ مالی سال 2022-23 کی دوسری سہ ماہی کے دوران کول بلاکس سے 32 ملین ٹن کی پیداوار کا ہدف حاصل کیا جائے گا۔ یہ بھی تعریف کے ساتھ نوٹ کیا گیا کہ کمرشل نیلامی اصلاحات کے تحت 2021 میں نیلام ہونے والی دو کانیں آپریشنل ہو گئی ہیں اور پہلی سہ ماہی میں 1.57 ملین ٹن پیداوار حاصل کی ہے۔
اس وقت مجموعی طور پر 36 کیپٹیو اور کمرشل کانیں زیر پیداوار ہیں اور توقع ہے کہ سال کے دوران کم از کم 12 مزید نئی کانیں پیداوار شروع کر دیں گی۔ اس سے ملک میں کوئلے کی مانگ کو پورا کرنے میں نمایاں مدد ملے گی۔
اس کے علاوہ، پراجیکٹ کے حامیوں نے ان کی طرف سے کی گئی کوششوں اور انہیں درپیش چیلنجوں کو بھی مشترک کیا۔ کوئلہ کی وزارت نے مسائل کو حل کرنے میں ہر ممکن تعاون فراہم کرنے کا یقین دلایا۔
ش ح۔ ش ت۔ج
Uno-7343
(Visitor Counter : 68
کامرس اور صنعت کی وزارتہ
حکومت الیکٹرونک اشیا کی تیاری اور ان کی برآمد کے سلسلے میں سازگار ماحول پیدا کرنے میں مدد کرے گی:پیوش گوئل
نئی دہلی:14 جولائی، 2020:کامرس اور صنعت کے مرکزی وزیر جناب پیوش گوئل نے کہا ہے کہ ان کی وزارت ایسی الیکٹرونک اشیاء کی نشاندہی کا ارادہ رکھتی ہے، جنہیں بڑے پیمانے پر بھارت میں تیار کیا جاسکے اور برآمد کیا جاسکے۔ان اشیاء میں ٹیلی ویژن سیٹس، کلوزڈ سرکٹس ٹی ویز اور ایئر کنڈیشنر وغیرہ شامل ہیں۔ آج ایک ویڈیو کانفرنس کے ذریعے الیکٹرونکس اینڈ کمپیوٹرس سافٹ ویئر ایکسپورٹ پرموشن کاؤنسل کے ارکان سے بات چیت کرتے ہوئے وزیر موصوف نے صنعت سے کہا کہ وہ اس طرح کی اشیاء اور پالیسی معاملات کے بارے میں خصوصی تجویزیں پیش کریں، جن کے ذریعے ان اشیاء کو مسابقت والا بنایا جاسکے۔ انہوں نے کہا کہ حکومت اس طرح کی اشیاء کی تیاری اور برآمد کے لئے سازگار ماحول پیدا کرنے میں مدد کرے گی۔
الیکٹرونکس ہارڈیئر سیکٹر سے اختراع آر این ڈی، اندرون ملک مال کی تیاری میں توسیع اور برآمدات بڑھانے کا راستہ بنانے پر زور دیتے ہوئے وزیر موصوف نے کہا کہ جو صنعتیں زیادہ خود کفیل ہیں اور جنہوں نے حکومت کی مدد کے بغیر ترقی کی ہے، انہوں نے اپنی چھاپ چھوڑی ہے۔ اس سلسلے میں انہوں نے آئی ٹی، آئی ٹی ای ایس اور بی پی او شعبوں کاذکر کیا، جنہوں نے برآمدات کے معاملے میں مسائل کا حل تلاش کرنے میں ایک مستحکم پوزیشن حاصل کرلی ہے۔ جناب پیوش گوئل نے کہا کہ صرف ترغیبات پر انحصار کرکے مثلاً ایکسپورٹ فرام انڈیا اسکیم اس سے مصنوعات کی مسابقت میں اضافہ نہیں ہوتا۔کیونکہ اس طرح کی اسکیمیں ایک خاص وقت کے لئے ہوتی ہے اور برآمدات میں مسابقت اندر سے پیدا ہونی چاہئے۔انہوں نے صنعت اور حکومت کے ایک ساتھ ہاتھ ملانے کی ضرورت کو اجاگر کیا، تاکہ نیشنل مشن آن کوانٹم ٹیکنالوجیز اینڈ ایپلی کیشنزپر عمل کیا جائے ، جسے حساب کتاب مواصلات، مشاہدے، کیمسٹری ،اشاراتی تحریر، تصویر سازی اور میکینکس جیسے انتہائی پیچیدہ مسائل کے حل میں استعمال کیا جاسکے۔
ملک سے برآمد کئے جانے والے سافٹ ویئر اور خدمات کے سلسلے میں معیار اور بالکل صحیح صحیح ڈاٹا کی ضرورت پر زور دیتے ہوئے جناب گوئل نے کہا کہ ان کی وزارت اس معاملے کو آربی آئی کے ساتھ اٹھا رہی ہے۔الیکٹرونکس اور کمپیوٹر سافٹ ویئر شعبے کو مکمل مدد کایقین دلاتے ہوئے انہوں نے کہاکہ پچھلے کچھ برسوں سے یہ صنعت اندرون ملک سامان کی تیاری میں اضافہ کررہی ہے اور امید ہے کہ یہ سیکٹر وزیر اعظم کے ولولا انگیز نعرے‘آتم نربھر بھارت’ پر پورا اترے گا۔ آتم نر بھر بھارت کے وزیراعظم کے مشن کو آگے بڑھانے کے لئے حکومت اور صنعت کے درمیان بھروسے کی ضرورت کو اجاگر کرتے ہوئے وزیر موصوف نے کہا کہ کاروباری امکانات کو جو غیر محدود ہیں، بروئے کار لانے کے لئے دونوں کو ایک ساتھ آنا چاہئے۔ انہوں نے کہا ‘‘حکومت صنعت کو ایک سازگار ماحول فراہم کرنے کے لئے کام کررہی ہے اور اب یہ صنعت کی ذمہ داری ہے کہ وہ مستقبل کا ایک ایسا ایجنڈہ تیار کرےجو نہ صرف نئی صلاحیتوں کی تشکیل میں معاون ہو، بلکہ بھارتی مصنوعات کو عالمی معیار کا بھی بنائے اور یہی آتم نر بھر بھارت کا اصل جذبہ ہے۔
جناب پیوش گوئل نے الیکٹرونکس ہارڈ ویئر اور کمپیوٹر سافٹ ویئر کے سلسلے میں بھارت کی برآمدات بڑھانے کی خاطر ای ایس سی کا تیارہ کردہ ایک اسٹریٹیجک مکالہ بھی جاری کیا۔ اس مکالےمیں ان دو سیکٹروں سے بھارت کی برآمدات کی رفتار تیز کرنے کے لئے بہت سی تجاویز شامل ہیں۔
م ن۔ج۔ ن ع
U NO: 3903
(Visitor Counter : 88
صحت اور خاندانی بہبود کی وزارت
عزت مآب صدر جمہوریہ 9 ستمبر کو "پردھان منتری ٹی بی مکت بھارت ابھیان" کا آغاز کریں گی تاکہ 2025 تک ملک میں ٹی بی کو ختم کرنے کے لیے حوصلہ افزائی کی جا سکے
عزت مآب صدر جمہوریہ محترمہ دروپدی مرمو 9 ستمبر کو ورچوئل طور پر پردھان منتری ٹی بی مکت بھارت ابھیان کا آغاز کریں گی تاکہ 2025 تک ملک سے ٹی بی کے خاتمے کے مشن کو پھر سے تقویت ملے۔ مارچ 2018 میں وزیر اعظم جناب نریندر مودی نے ایس ڈی جی ہدف سے پانچ سال قبل دہلی ٹی بی سربراہ کانفرنس میں 2030 تک ٹی بی کے خاتمے کی اپیل کی تھی۔ ابھیان  کا آغاز ڈاکٹر منسکھ منڈاویہ، مرکزی وزیر صحت اور خاندانی بہبود، وزیر مملکت  ڈاکٹر بھارتی پروین پوار گورنرز اور لیفٹیننٹ جنرل کی موجودگی میں کیا جائے گا۔ ورچوئل ایونٹ میں ریاستی اور ضلعی صحت انتظامیہ، کارپوریٹس، صنعتوں، سول سوسائٹی اور این جی اوز کے نمائندے شرکت کریں گے کیونکہ ملک سے 2025 تک ٹی بی کے خاتمے کے عزم کا اعادہ کرنا ہے۔
پردھان منتری ٹی بی مکت بھارت ابھیان کا تصور تمام کمیونٹی اسٹیک ہولڈرز کو اکٹھا کرنے کے لیے بنایا گیا ہے تاکہ ٹی بی کے علاج پر کام کرنے والوں کی مدد کی جا سکے اور ٹی بی کے خاتمے کی طرف ملک کی ترقی کو تیز کیا جا سکے۔ عزت مآب صدر نی-کشے مترا پہل کا بھی آغاز کریں گی جو ابھیان کا ایک اہم جزو ہے۔ نی-کشے مترا) (Ni-kshay Mitra پورٹل عطیہ دہندگان کو ٹی بی کے علاج سے گزرنے والوں کو مختلف قسم کی مدد فراہم کرنے کے لیے ایک پلیٹ فارم مہیا کرتا ہے۔ تین جہتی معاونت میں غذائیت، اضافی تشخیصی، اور پیشہ ورانہ مدد شامل ہے۔ عطیہ دہندگان، جنہیں نی-کشے مترا کہا جاتا ہے، منتخب نمائندوں، سیاسی جماعتوں سے لے کر کارپوریٹس، این جی اوز اور افراد تک اسٹیک ہولڈرز کی ایک وسیع رینج ہو سکتی ہے۔
لانچ ایونٹ کا مقصد ایک ایسے سماجی نقطہ نظر کی ضرورت کو اجاگر کرنا ہے جو 2025 تک ملک سے ٹی بی کے خاتمے کے امید افزا ہدف کو حاصل کرنے کے لیے تمام پس منظر کے لوگوں کو ایک عوامی تحریک میں اکٹھا کرے۔ پردھان منتری ٹی بی مکت بھارت ابھیان مریض پر مبنی صحت کے نظام کی طرف کمیونٹی کی حمایت حاصل کرنے کی طرف ایک قدم ہے۔
امور داخلہ کی وزارت
ہتھیاروں اور منشیات کی اسمگلنگ
داخلی امور کے وزیر مملکت جناب نسیت پرمانک نے لوک سبھا میں ایک سوال کے تحریری جواب میں یہ بات بتائی ہے۔
سماج دشمن عناصر/اسمگلرپنجاب ریاست میں پوری بھارت-پاکستان سرحد پر ہتھیاروں /منشیات کی اسمگلنگ کے لیے ڈرونز کا استعمال کررہے ہیں۔30 جون 2023 تک گزشتہ تین سالوں میں ہتھیاروں/منشیات کی اسمگلنگ میں ملوث ڈرونز کی ضبطی کے 53 واقعات کا پتہ چلا ہے۔
اس سلسلے میں حکومت کی جانب سے کیے گئے اقدامات درج ذیل ہیں:
- بی ایس ایف سرحدوں کی چوبیس گھنٹے نگرانی کرکے سرحدوں کی مؤثر نگرانی کا کام انجام دے رہی ہے۔وہ پوری بین الاقوامی سرحد پر گشت لگاکر، ناکہ لگاکراور مشاہداتی چوکیوں پرتعیناتی کے ذریعے یہ کام انجام دے رہی ہے۔
- بین الاقوامی سرحد پر سرحدی باڑ کی تعمیر
- اندھیرے کے اوقات کے دوران ، علاقے کو روشن کرنے کے لیے سرحدی حفاظتی باڑ کے ساتھ بارڈر فلڈ لائٹس کی تنصیب۔
- انٹیلی جنس یعنی خفیہ نیٹ ورک کو مضبوط بنانا اور دیگر سیکورٹی ایجنسیوں کے ساتھ ہم آہنگی۔
- موٹرگاڑیوں اور اضافی خصوصی نگرانی کے آلات اور سازوسامان کی تعیناتی کے ذریعے نگرانی کو مضبوط بنانے کے لیے ریاست پنجاب سمیت ہند-پاکستان سرحد سے متصل علاقے میں حساس اور خطرے والے علاقوں کی تفصیلی نقشہ سازی کی گئی ہے۔ بین الاقوامی سرحد پر سی سی ٹی وی / پی ٹی زیڈ کیمروں، آئی آر سینسرز اور انفراریڈ الارم کے ساتھ کمانڈ اینڈ کنٹرول سسٹم سے لیس نگرانی سے متعلق مربوط ٹیکنالوجی بھی نصب کی گئی ہے۔
- ڈرون کے خطرات سے نمٹنے کے لیے پنجاب کے سرحدی علاقوں میں اینٹی ڈرون سسٹم تعینات کر دیا گیا ہے۔ اس کے علاوہ، ایک اینٹی روگ ڈرون ایس او پی تیار کر کے فیلڈ یونٹوں کو بھیج دیا گیا ہے اور اس پر عمل کیا جا رہا ہے۔
- اندرونی علاقوں میں تلاشی کے لیے ڈرون کی ایسی کوئی نقل و حرکت نظر آنے پر مقامی پولیس کو فوری طور پر اطلاع دی جاتی ہے۔ ایسے علاقوں میں جہاں ڈرون کےذریعے مشکوک اشیاء کے گرائے جانے کا امکان ہووہاں باقاعدگی سے ناکے لگائے جاتے ہیں۔
- سرحدی علاقوں میں عام لوگوں کو حساس بنایا گیا ہے اوراس طرح کی یو اے وی /ڈرون سرگرمیوں، ان کے ممکنہ حفاظتی مضمرات کے بارے میں آگاہ کیا گیا ہے۔نیز ان کی حوصلہ افزائی کی گئی ہے کہ وہ عقبی علاقوں میں ایسی کسی بھی سرگرمی کے بارے میں بی ایس ایف کے ساتھ ساتھ مقامی پولیس کو مطلع کریں۔
- وزارت داخلہ –ایم ایچ اے نے بی ایس ایف کے ڈائریکٹر جنرل کی نگرانی کے تحت اینٹی روگ ڈرون ٹیکنالوجی کمیٹی  قائم کی ہے،جس کو اس بات کا اختیار ہے کہ وہ روگ ڈرون کا مقابلہ کرنے کی غرض سے دستیاب ٹیکنالوجی کا جائزہ لے اور روگ ڈرون سے نمٹنے میں اس کے مؤثر ہونےاور کارگری کی تصدیق کرے۔
امور صارفین، خوراک اور عوامی تقسیم کی وزارت
فوڈ کارپوریشن آف انڈیا کے ذریعہ چوتھی ای نیلامی میں 23 ریاستوں میں 1049 بولی دہندگان کو 5.40 ایل ایم ٹی گیہوں فروخت کیا گیا ہے
گندم اور آٹے کی قیمت کو کنٹرول کرنے کے لیے بازار میں مداخلت کے لیے حکومت ہند کی پہل کے ایک حصے کے طور پر، او ایم ایس ایس  کے تحت گندم کو آف لوڈ کرنے کے لیے چوتھی ای نیلامی آج منعقد ہوئی۔ 11.57 ایل ایم ٹی گیہوں کی کل مقدار پیشکش کی گئی اور 5.40 ایل ایم ٹی گیہوں 23 ریاستوں میں 1049 بولی دہندگان کو فروخت کیا گیا ہے۔
چوتھی ای نیلامی میں آل انڈیا شمار کردہ اوسط فروخت کی قیمت کے مقابلے میں 2193.82 روپے فی کوئنٹل ایل اسٹاک فروخت کیے گئے جس کی کل ہند شمار کردہ اوسط محفوظ قیمت2137.04روپے فی کوئنٹل ہے ۔
چوتھی ای نیلامی میں 100 سے 499 ایم ٹی تک کی مقدار کی زیادہ سے زیادہ مانگ تھی جس کے بعد 500-999 ایم ٹی کی مقدار اور اس کے بعد 50-100 ایم ٹی کی مقدار تھی۔ ایک بار میں زیادہ سے زیادہ 3000 ایم ٹی کی کچھ بولیاں موصول ہوئیں۔
پہلی نیلامی یکم اور 2 فروری 2023 کو ہوئی تھی جس میں 9.13 لاکھ ایم ٹی 1016 بولی دہندگان کو 2474 روپے فی کوئنٹل کی شمار کردہ اوسط قیمت پر فروخت کیا گیا تھا۔ 15 فروری 2023 کو دوسری نیلامی میں 3.85 ایل ایم ٹی کی مقدار 1060 بولی دہندگان کو 2338روپے فی کوئنٹل کی شمار کردہ اوسط قیمت پر فروخت کیاگیا۔ اور تیسری ای نیلامی کے دوران 875 کامیاب بولی دہندگان کو 5.07 ایل ایم ٹی فروخت کی گئی جس کی اوسط قیمت 2173 روپے فی کوئنٹل تھی۔ نیلامی کے دوران موصول ہونے والی مجموعی قیمت بتاتی ہے کہ مارکیٹ میں ٹھہراؤ پیدا ہو گیا اور اوسطاً 2200روپے /کوئنٹل سے نیچے ہے۔
تیسری ای نیلامی تک 18 ایل ایم ٹی گندم کا سٹاک فروخت کیا جا چکا ہے جس کے مقابلے میں 28فروری2023 تک 14.35 ایل ایم ٹی گندم اٹھا لی گئی ہے۔ چوتھی ای -نیلامی کے بعد او ایم ایس ایس کے تحت فروخت ہونے والی گندم کی مجموعی مقدار 45 ایل ایم ٹی کے مجموعی مختص کے مقابلے میں 23.47 ایل ایم ٹی ہو گئی ہے۔ اس فروخت نے پورے ملک میں گندم اور آٹے کی قیمتوں میں ٹھہراؤ پیدا کرنے میں نمایاں اثر پیدا کیا ہے جس کے او ایم ایس ایس  کے تحت گندم کی کھلی فروخت کے لیے مستقبل کے ٹینڈرز کے ساتھ مستحکم رہنے کا امکان ہے۔
زراعت اور کاشتکاروں کی فلاح و بہبود کی وزارت
زراعت اور کسانوں کی بہبودکی وزارت نے ڈیجیٹل زراعت کو آگے لے جانے کے لئے نجی کمپنیوں کے ساتھ پانچ مفاہمت ناموں پر دستخط کئے
مفاہمت ناموں کا مقصد کسانوں کی آمدنی بڑھانا اور ان کی پیداوار کا تحفظ ہے: جناب نریندرسنگھ تومر
زراعت کو ٹیکنالوجی سے جڑا ہوا ہونا چاہئے: وزیر زراعت
زراعت کے شعبے میں نئی ٹیکنالوجیز شامل کرکے اس کی جدید کاری جاری رہے گی تاکہ کسان اپنی آمدنی بڑھا سکیں۔ وزیر زراعت جناب نریندر سنگھ تومر نے آج کرشی بھون میں مفاہمت نامہ پر دستخط کئے جانے کی تقریب میں یہ بات کہی۔ یہ مفاہمت نامے CISCO،ننجا کارٹ، جیو پلیٹ فارمز لمٹڈ، آئی ٹی سی لمٹڈ اور این سی ڈی ای ایکس ای مارکیٹ لمٹڈ کے ساتھ پائلٹ پر وجیکٹوں کے لئے کئے گئے ہیں۔
ان اہم پروجیکٹوں کی بنیاد پر کسان درست فیصلے کرسکیں گے کہ وہ کون سی فصل اگائیں۔ کس قسم کے بیج استعمال کریں اور بہتر فصل کے لئے کون سے طور طریقے اختیار کریں۔ زرعی سپلائی کے سلسلے میں شامل فریقوں کو خریداری اور نقل وحمل کے لئے بر وقت اطلاعات مل جائیں گی۔ کسان ٹھوس فیصلے کرسکیں گے کہ وہ اپنی پیداوار کو فروخت کریں یا اسٹور کریں اور کب اور کہاں اور کس قیمت پرفروخت کریں۔
حکومت نے نئی ٹیکنالوجیز پر مبنی پروجیکٹوں کے لئے 2025-2021کے ڈیجیٹل زرعی مشن کا آغاز کیا ہے۔ زرعی شعبے میں کایا پلٹ کی کوئی بھی کوشش ایکوسسٹم سوچ اور ڈیجیٹل ایکوسسٹم کے تحت ہونے کی ضرورت ہے ۔ زراعت کے شعبے میں ڈیجیٹل ایکو سسٹم کا قیام باہمی کاررائیوں ڈاٹا گورننس ، ڈاٹا کوالٹی ، ڈاٹا معیارات سکیورٹی اور پرائیویسی جیسے دور رس پہلوؤں کا احاطہ کرے۔ ایک اہم ضرورت ایک لامرکزیت اور وفاقیت کا ڈھانچہ ہے۔ جو خدمات فراہم کرنے والوں اور دیگر فریقوں کے لئے خودمختاری کا ضامن ہو اور اس کے ساتھ ہی باہمی کاموں کا بھی موقع ہو۔ زراعت میں ڈیجیٹلائزیشن لانے کی اہمیت کو سمجھتے ہوئے اس شعبے میں وفاقی کسان ڈاٹا بیس تیار کیا جارہا ہے اور اس ڈاٹا بیس کے ارد گرد مختلف خدمات کو مرکوز کیا جارہا ہے تاکہ زراعت کا ڈیجیٹل ایکوسسٹم تشکیل دیا جاسکے۔ وفاقیت والا کسانوں کا ڈاٹا بیس ملک بھر سے لینڈ ریکارڈز سے منسلک کیا جائے گا اور منفرد کسان آئی ڈی تیار کی جائے گی۔ تمام کسانوں کے اس اجتماعی ڈاٹا بیس کے تحت مرکزی اور ریاستی حکومتوں کی فلاحی اسکیموں کو یکجا کیا جاسکے گا اور کسان اس سے مستفید ہوں گے۔ فی الحال ڈاٹا بیس 5.5 کروڑ کسانوں کی تفصیلات کے ساتھ تیار ہے۔
جناب کیلاش چودھری، زراعت کے مرکزی وزیر مملکت، محترمہ شوبھا کرندلاجے، زراعت کی مرکزی وزیر مملکت ، جناب سنجے اگرول، سکریٹری ڈی اے اینڈ ایف ڈبلیو، جناب وویک اگروال، ایڈیشنل سکریٹری  ، جناب ہریش کرشنا، منیجنگ ڈائرکٹر پبلک افیئر اور اسٹریٹجک انگیجمنٹ، CISO، جناب تھیرو کمارن ناگارجن ڈاکٹر شنکر ادوال، صدر اور سربراہ ریکولیٹری اینڈ کارپوریٹ افیئرز، جیو، جناب رجنی کانت رائے(ڈویژنل چیف ایگزیکٹو، آئی ٹی سی لمٹڈ، اور جناب مروگنک پرنجپے،(مینجنگ ڈائریکٹر اور چیف ایگزیکٹوآفیسر این سی ڈی ای ایکس ای مارکیٹ لمٹڈ بھی اس موقع پر موجود تھے۔
وزارت اطلاعات ونشریات
جناب پرکاش جاوڑیکر نے یومِ آئین پر ای – کمپینڈیم جاری کیا
نئی لّی ، 26 نومبر / اطلاعات و نشریات کے مرکزی وزیر جناب پرکاش جاوڑیکر نے آج یہاں آئین ، بنیادی حقوق اور بنیادی ذمہ داریوں پر مضامین کا ایک ای – کمپینڈیم جاری کیا ۔
اس موقع پر اظہارِ خیال کرتے ہوئے وزیر موصوف نے کہا کہ آج جو کمپینڈیم جاری کیا گیا ہے ، وہ ایک اہم دستاویز ہے اور میں ، اِس پہل کے لئے اطلاعات و نشریات کی وزارت کے تحت پریس انفار میشن بیورو کو مبارکباد دیتا ہوں ۔ انہوں نے مزید کہا کہ پریس انفار میشن بیورو  کے ذریعے مرتب کردہ ، اِس کمپینڈیم میں اہم شخصیات کے ذریعے لکھے گئے مضامین ، متعلقہ مواد کے لئے حوالہ جاتی کتاب کے طور پر کام کریں گے ۔
وزیر موصوف نے ، وزیر اعظم نریندر مودی کے پیغام کو یاد کیا ، جس میں کہا گیا ہے کہ آئین ملک کا سب سے بڑا مذہبی صحیفہ ہے ۔ انہوں نے مزید کہا کہ یومِ آئین کا جشن منانے کا تصور وزیر اعظم نے ہی دیا ہے ۔
جناب جاوڑیکر نے یہ کہتے ہوئے آئین کی اہمیت کو اجاگر کیا کہ اس بے مثال دستاویز میں تمام عوام کے یکساں حقوق دیئے گئے ہیں اور سماج کے تمام طبقوں کے لئے برابری کے انصاف کے لئے ایک نظام پیش کیا گیا ہے ۔ اس کتاب کو ذیل میں دی گئی ویب سائٹ پر دیکھا جا سکتا ہے ۔
https://static.pib.gov.in/WriteReadData/ebooklat/Flip-Book/constfiles/index.html
کمپینڈیم کے بارے میں :
اس ای بک میں جسٹس صاحبان ، صنعت کاروں اور فن کاروں سمیت زندگی کے مختلف شعبوں سے تعلق رکھنے والی اہم شخصیات کے 32 مضامین شامل ہیں ۔ اہم تصنیف کاروں میں آنند مہندرا ، کے کے وینو گوپال اور سونل مان سنگھ شامل ہیں ۔ اس بک کو پہلے ای کافی ٹیبل بک کے طور پر تیار کیا گیا تھا لیکن اس کی وسیع رسائی کے لئے ، اسے ایک ای – کمپینڈیم کے طور پر بھی جاری کیا گیا ہے ۔ اس کمپینڈیم میں آئین کے تحت بنیادی حقوق اور بنیادی ذمہ داریوں کے علاوہ ، قومی سالمیت اور عوامی بہبود کے لئے آئین کے ادا کئے گئے وسیع کردار پر توجہ مرکوز کی گئی ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7589
(Visitor Counter : 141
صحت اور خاندانی بہبود کی وزارت
صحت کی عالمی تنظیم ڈبلیو ایچ او نے،B-1-617 کے ساتھ ’’انڈین ویریئینٹ ‘‘ کی اصطلاح کو نہیں جوڑا ہے، جس کی کہ اب تشویش کے ویریئینٹ کے طورپر درجہ بندی کی گئی ہے
نئی دہلی، 11 مئی 2021: میڈیا کی کئی خبروں میں صحت کی عالمی تنظیم ڈ بلیو ایچ او کے ذریعہ B-1-617 کی عالمی تشویش کے ویریئینٹ کے طورپر درجہ بندی کئے جانے سے سے متعلق خبروں کا احاطہ کیا گیا ہے۔ ان میں سے کچھ خبروں میں کورونا وائرس کے B-1-617 ویریئینٹ کو ’’ انڈین ویریئینٹ‘‘ کے طورپر قراردیا گیا ہے۔
میڈیا کی ان خبروں کی کوئی بنیاد نہیں ہے اور یہ بے سروپا خبریں ہیں۔
یہ وضاحت کی جاتی ہے کہ صحت کی عالمی تنظیم ڈبلیو ایچ او نے اپنی 32 صفحات کی دستاویز میں کوروناوائرس کے
B-1-617 ویریئینٹ کے ساتھ ’’ انڈین ویریئینٹ‘‘ کی اصطلاح کو نہیں جوڑا ہے۔
درحقیقت اس معاملے پر اس کی رپورٹ میں’’ انڈین‘‘ لفظ کا استعمال ہی نہیں کیا گیا ہے۔